ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017597

ขอให้แก้ไขปัญหาเสียงดังรบกวนจากการจุดพลุ บริเวณ (ไม่สามารถระบุแขวงและเขตที่แน่ชัด) กรุงเทพมหานคร เนื่องจากผู้ร้องแจ้งว่าตั้งแต่เดือนมีนาคม 2566 จนถึงวันที่ 27 เมษายน 2566 จะมีการจุดพลุเสียงดังรบกวน สร้างความรำคาญอย่างต่อเนื่อง ซึ่งผู้ร้องอาศัยอยู่ในแขวงและเขตสัมพันธวงศ์ (บริเวณใกล้ศาลเจ้าเทียนกง วัดปทุมคงคา) ล่าสุดวันที่ 27 เมษายน 2566 มีการจุดพลุเสียงดังเวลา 21.00-21.05 น. โดยก่อนหน้าประมาณวันที่ 17 เมษายน 2566 (ผู้ร้องไม่แน่ชัดวันที่) เวลา 20.00-20.34 น. ก็มีการจุดพลุจุดเดียวกัน ผู้ร้องได้มีการแจ้งไปยังสำนักงานเขตสัมพันธวงศ์ โดยทางสำนักงานเขตฯ มีการตรวจสอบพบว่า ในพื้นที่เขตสัมพันธวงศ์ ไม่มีการขออนุญาตจุดพลุแต่อย่างใด โดยสันนิษฐานว่าอาจจะเป็นการจุดพลุจากแม่น้ำเจ้าพระยา หรือจุดจากฝั่งเขตธนบุรี (ซึ่งตรงข้ามเขตสัมพันธวงศ์เป็นเขตคลองสาน) ซึ่งทางสำนักงานเขตสัมพันธวงศ์ ส่งจดหมายแจ้งกลับว่าไม่มีแล้ว พร้อมออกใบประกาศ (ไม่สามารถระบุรายละเอียดการประกาศ) ซึ่งในเดือนมีนาคม 2566 ผู้ร้องเคยแจ้งว่ามีการจุดพลุ ประมาณวันที่ 17 มีนาคม 2566 (ผู้ร้องถ่ายคลิปเก็บไว้ ประมาณ 3 ครั้ง) โดยก่อนหน้ามีจุดพลุประปราย แต่ผู้ร้องถ่ายคลิปไม่ทัน ซึ่งผู้ร้องพยายามสอบถามข้อมูล ว่าเกิดอะไรขึ้น เมื่อทางสำนักงานเขตฯ ตอบกลับ ไม่ถึง 10 วัน ก็มีการจุดอีก ผู้ร้องพยายามร้องเรียนที่อื่น โดยแจ้งไปยังกรมเจ้าท่า ทางกรมเจ้าท่ารับเรื่องจะตรวจสอบไว้ ทั้งนี้ผู้ร้องทราบมาว่า สำนักงานเขตสัมพันธวงศ์ได้ขอดูกล้องวงจรปิดของกรมเจ้าท่า ว่ามีการจุดพลุกลางแม่น้ำเจ้าพระยา แต่ไม่สามารถทำอะไรได้ และทราบว่าจุดพลุจากบนเรือ เพื่อให้คนดูฝั่งธนบุรีเห็นชัดเจนสวยงาม แต่สร้างความเดือดร้อนต่อเนื่อง ผู้ร้องเคยแจ้งเรื่องไปยังแอปพลิเคชัน Traffy Fondue ว่ามีการจุดพลุในเขตคลองสาน ตั้งแต่ 30 มีนาคม 2566 แต่ยังไม่มีการตอบกลับ ว่ามีการจุดพลุขออนุญาตหรือไม่ และจากที่ผู้ร้องสอบถามหลายๆที่ พบว่ามีการฟ้องร้อง มีการร้องเรียนการจุดพลุ เพราะบางบ้าน มีผู้ป่วยติดเตียงที่ได้รับความเดือดร้อน แต่ก็ยังมีการจุดพลุอีก ซึ่งผู้ร้องไม่แน่ใจว่าเหตุใด ยังสามารถจุดพลุได้ จึงประสงค์ให้หน่วยงานที่เกี่ยวข้องใช้กฎหมายเข้าไปตรวจสอบการจุดพลุโดยเร็วที่สุด ทั้งสำนักงานเขตสัมพันธวงศ์ , กรมเจ้าท่า (กลางแม่น้ำเจ้าพระยา) และสำนักงานเขตคลองสาน (ฝั่งธนบุรี) และหากประสงค์ขอดูคลิป ผู้ร้องมีที่ถ่ายไว้บริเวณบ้าน แต่หากคลิปที่จุดพลุต้องขอจากกรมเจ้าท่า และขอข้อมูลไปยังกรมเจ้าท่าว่ามีการร้องเรียนหรือไม่ หรือสอบถามประชาชนพื้นที่เขตสัมพันธวงศ์ เพราะสร้างความเดือดร้อนเป็นอย่างมาก หากไม่แก้ไข จะทำให้มีปัญหาต่อเนื่อง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata